Prezentácia spolupráce na Bc. Filme „The Gods“

Názov:  Prezentácia spolupráce na Bc. Filme „The Gods“
Metráž: 2 min

Synopsis
V krátkej prezentácií chcem predstaviť moju spoluprácu na Bakalárskom filme „The Gods“, kde sa podieľam na vymodelovaní hlavného CGI charakteru - Iggigu, vytrvorení jeho textúr a následných Blendshapes. Na začiatku prezentácie predstavím počiatočne štádia tvorby hlavnej CGI postavy – mimozemšťana, vrátane referencií, a postupne sa dostanem k finálnemu výzoru. V prezentácií budú 360° animácie hlavy s clay materiálom, s finálnou textúrou, a rovnako aj prezentácia full-body shotu. Následne by som predstavila všetky Blendshapes tváre s krátkou facial animáciou, prípadne aj opening sequence z filmu.

Charakter mimozemšťana Iggigu
Iggigu pochádza z veľmi starého a hrdého druhu, ktorý rozpútal obrovskú občianskú vojnu vo vesmíre. Sú typickí svojou brutalitou a krutou povahou – nikdy však ale nezaútočia nepripravení. Často si nasimulujú bojové pole a na základe ich technológií vytvoria arénu, kde sa pripravujú na boj. Sú to lovci – hry na mačku a myš ich priťahujú najviac. Ľudí lovia len zo strategických potrieb svojho druhu – ako trofej. Ich slabosťou je ale prehnaná sebavedomosť a časté podcenenie koristi – nepriateľa.
Práve na základe týchto vlastností som sa pokúsila vytvoriť charakter, ktorý by ich spĺňal čo najpresnejšie. Pod vedením Lukaša Jankovčína sme sa sa rozhodli pre humánny vzhľad tela, ktorý ale prešiel istou modifikáciou, ktorá je viditeľná nie len na tvári mimozemšťana ale aj na jeho končatinách a pokožke.

Oblečenie / brnenie
Keďže sú Iggigu lovci, rozhodla som sa pridať do ich vzhľadu niekoľko prvkov, ktoré by divákovi naznačili túto ich vlastnosť. Nesmú chýbať kožené prvky, rôzne šperky, ktoré na svojích obetiach našli, a v neposlednom rade – lebky. Rozhodla som sa použiť neľudskú lebku, nakoľko Iggigu vyhubili veľa planét, kde sa samozrejme nachádza množstvo iných, nami nepoznaných druhov.
Taktiež sme sa rozhodli pridať mimozemšťanovi „dredy“ / chápadlá na hlavu, čo podľa môjho názoru zobrazuje istú dominanciu – a keďže sú Iggigu veľmi starý druh, ktorý existuje a vyvíja sa milióny rokov, bol to podľa môjho názoru správny krok.
Mimozemšťan je tak plne pripravený na lov na planéte Zem.  Alebo si to len myslí?..

Obsah prezentácie je radený chronologicky, pričom prvú časť tvorí opis ako som sa k projektu postavila, čo bolo mojou inšpiráciou pri tvorbe, a konzultácia s režisérom.

Druhú časť tvorí opis spolupráce s concept artistom. Keďže to bola moja prvá spolupráca s concept artistom vôbec, celý proces mi prišiel veľmi zaujímavý a poučný.

Tretia časť prezentácie ukazuje transformáciu z 2D konceptu na 3D model. Spoločne s Lukášom Jankovčínom sme dôkladne všetky koncepty prešli, a vybrali prvky ktoré by charakter vo finálnej podobe mal mať. Išlo o najdlhší proces z celej tvorby charakteru. V tejto časti som aj kontrolovala ako pracuje forma so svetlom. Je to veľmi dôležitý krok nakoľko práve to môže postave buď emóciu pridať, alebo naopak ubrať. 

Štvrtá časť je zameraná na tvorbu masky a posteru. Opäť som pracovala s referenciami sumerských prvkov. Z rendru masky som potom spravila poster, kde som sa najviac snažila zachytiť atmosféru, ktorú bude prológ prezentovať. 

Piatá časť prezentuje tvorbu textúr charakteru. Pri vytváraní kože som sa inšpirovala jašterom. 

Šiesta časť zobrazuje koncept od Lukáša Jankovčína. Rozhodli sme sa kostým charakteru obohatiť ďalším brnením aby sme dosiahli mohutnejší vzhľad.
Pricing (software)

Zbrush – 770€
Marvelous Designer – 450€
Photoshop – 20€ / mesačne
Substance Painter – 230€ / ročne                                        / total 1470€

